Държавата заделя 4,5 млрд. лв. за подкрепа на икономиката | gradat.bg
Мая Ковачева | 25 Март 2020, 09:42
Държавата заделя 4,5 млрд. лв. за подкрепа на икономиката на страната вследствие на кризата, създала се заради пандемията от коронавирус. От тях 1 милиард лева ще отидат за подкрепа на фирмите, които искат да запазят служителите си. Това обяви премиерът Бойко Борисов.
200 млн. лева са насочени за безлихвени потребителски кредити до 1500 лева за лица в неплатен отпуск при запазване на трудовите взаимоотношетия. 60% от техните заплати ще покрие държавата, а останалите 40 - работодателите.
"Капитализираме Българската банка за развитие (ББР) с 500 милиона лева, с което гарантираме кредитите на бизнеса, да вземат капитал в размер на 2,5 милиарда лева", обяви още Борисов.
Борисов апелира към бизнеса да се възползва от програмата за компенсации, "за да запазим работниците".
50 млн. лева ще галасува кабинетът за най-нуждаещите се пенсионери за великденски надбавки.
За момента фискалният резерв няма да се отваря. Икономически съвет няма да има, каза Борисов, след като преди ден работодатели поискаха сформирането на подобна структура. Има системата, през която държавата ще преразпределя и то прозрачно и публично, каза още премиерът.
От Министерски съвет обещаха от днес (сряда) да се одобри програмата за подпомагане на браншовете, изпаднали в нужда вследствие на ограниченията заради епидемията.
Спасението за ресторантите - онлайн поръчки и по-ниски наеми
08 Април 2020, 10:56
Етикети икономика, рецесия, правителство, помощ, COVID-19